सुदूरपश्चिम राजधानी कपको उपाधि वनदेवी र मनकामनालाई
कैलालीको गोदावरी नगरपालिका–८ को मैदान स्याउलेमा भएको तेस्रो सुदूरपश्चिम राजधानी कप फुटबलको उपाधि वनदेवी युवा क्लबले जितेको छ ।
धनगढी — कैलालीको गोदावरी नगरपालिका–८ को मैदान स्याउलेमा भएको तेस्रो सुदूरपश्चिम राजधानी कप फुटबलको उपाधि वनदेवी युवा क्लबले जितेको छ ।आइतबार भएको फाइनलमा वनदेवीले रेसिङ सहारा कोहलपुरलाई ३–२ अन्तरले हरायो । जितका लागि युवराज ढकालले २ गोल र फिलिप तामाङले १ गोल गरे । रेसिङका माधव भण्डारी र चेतन कठायतले १–१ गोल गरे । पीएफए स्पोर्ट्स क्लबद्वारा आयोजित स्पर्धाका विजेताले ५ लाख र उपविजेताले २ लाख रुपैयाँ पुरस्कार पाएका छन् ।वनदेवीका दीपेन्द्र मलासी सर्वोकृष्ट खेलाडी बने । उनले २० हजार पाएका छन् । वनदेवीका धनराज थापा उत्कृष्ट रक्षक, आकाश बुढा क्षेत्री उत्कृष्ट गोलरक्षक, योगेन्द्र खड्का उदीयमान खेलाडी र कुवेर सिंह सर्वाधिक गोलकर्ता भए । रेसिङका माधव भण्डारी उत्कृष्ट मिडफिल्डर भए । उनीहरूले जनही १५ हजार पाए ।महिलातर्फको उपाधि मनकामनालाईमहिलातर्फको उपाधि धनगढीको मनकामना युवा क्लबले जितेको छ । कञ्चनपुरको रोयल गोखार्जलाई ३–० ले हराउँदै मनकामनाले उपाधिसहित १ लाख ५० हजार नगद पुरस्कार जित्यो ।मनकामनाका अञ्जना राई, तुलसा बोहरा र नेहा खड्काले गोल गरे । उपविजेता रोयलले ७५ हजार पायो । तुलसा बोहरा सर्वोकृष्ट खेलाडी भइन् । उनले १५ हजार जितिन् ।मनकामनाकी सरस्वती रोकाया उत्कृष्ट रक्षक, लीला जोशी उत्कृष्ट गोलरक्षक र अञ्जना राई सर्वाधिक गोलकर्ता भए । रोयलकी अञ्जली चन्द उत्कृष्ट मिडफिल्डर र अत्तरिया फुटबल एकेडेमीकी सोनम शाह उदीयमान खेलाडी भए । उनीहरूले जनही १० हजार पाए ।